**Приложение № 5**

/Образец/

*Проект!*

**ДОГОВОР**

Днес,……………..2014 г. в гр. София, подписаните от една страна:

1. **ДЪРЖАВНА АГЕНЦИЯ ЗА БЕЖАНЦИТЕ ПРИ МИНИСТЕРСКИЯ СЪВЕТ,**със **седалище** в гр. София 1233, бул. „Княгиня Мария Луиза“ № 114 Б, **ЕИК** 831601932, представлявана от Николай Александров Чирпанлиев председателя на ДАБ при МС и Гергана Младенова - главен счетоводител на ДАБ при МС, наричана за краткост в договора **ВЪЗЛОЖИТЕЛ**

и

2…………………………………………………………, съсседалище и адрес на управление……………………………………………………………………………………….., ЕИК /по БУЛСТАТ/…………………………………….., представляван/о от ……………………………………………………………………- управител и представител, наричан/о по-долу **ИЗПЪЛНИТЕЛ** от друга страна**,**

на основание Решение № ………………………за определяне на изпълнител, чл. 92 а, ал. 7 от Закона за обществените поръчкисе сключи настоящият договор за следното:

1. **ПРЕДМЕТ НА ДОГОВОРА**

**Чл.1. (1)** Възложителят възлага, а Изпълнителят приема да извърши на свой риск срещу възнаграждение следното: *Доставка на 2 /два/ броя санитарни автомобила с медицинско оборудване /линейки/ за нуждите на Държавна агенция за бежанците при Министерския съвет.*

**(2)** ИЗПЪЛНИТЕЛЯТ извършва доставката съгласно одобрената от Възложителя оферта на изпълнителя и посочената в ценовата му оферта цена.

**ІI. СРОК НА ДОГОВОРА, ЦЕНИ И НАЧИН НА ПЛАЩАНЕ**

**Чл.2. (1)** Срокът на този договор е ……………………………………………..дни и започва да тече от датата на подписването му.

**(2)** Цената на този Договор, която **ВЪЗЛОЖИТЕЛЯТ** ще заплати на **ИЗПЪЛНИТЕЛЯ** за изпълнение на доставката**,** съгласно офертата, е на стойност …………………………….. (…………………………………………………...словом) без ДДС.

**(3)** Цената включва всички необходими разходи на **ИЗПЪЛНИТЕЛЯ** за изпълнението до мястото на доставка.

**(4)** Договорените цени няма да бъдат променяни за целия период на договора.

**(5)** **ВЪЗЛОЖИТЕЛЯТ** изплаща еднократно окончателната сума по банковата сметка на **ИЗПЪЛНИТЕЛЯ** след подписване на приемо-предавателния протокол, с който се удостоверява извършването на доставката.

**(6)** Разплащането ще се извършва по банков път, чрез банков превод по банкова сметка на Изпълнителя в срок до 30 календарни дни от получаване на доставката, съставяне на приемо-предавателен протокол и издаване на фактура.

**(7)** Средствата по този договор са осигурени, както следва: **80% от Спешни мерки Европейски бежански фонд III – Годишна програма 2013г., Приоритет 1, Мярка 3 и 20% от Републиканския бюджет.**

Разплащателна сметка …………………………………………………………..

**ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.3.**  Доставката ще се осъществи със средства и персонал на Изпълнителя.

**Чл.4.** Изпълнителят се задължава:

1. Да изпълни възложеното му от Възложителя в срока по чл. 2. ал. 1.
2. Изпълнителят ще/ няма да ползва подизпълнители – …………………………………………………………………………………………………..
3. Да предаде доставката на Възложителя, като до приемането й от последния полага грижата на добър стопанин за запазването й.
4. Да спазва законовите изисквания, свързани с доставката, включително опазване на околната среда и безопасността на пътя.
5. Всички санкции, наложени от общински и държавни органи, във връзка с доставката са за сметка на Изпълнителя. Всички вреди, нанесени на трети лица при изпълнение на доставката се заплащат от Изпълнителя.

**(6).** Изпълнителят се задължава преди подписване на договора да представи гаранция за добро изпълнение в размер на 2 (два) % от стойността на договора без ДДС. Гаранцията се освобождава в десет дневен срок след подписване на приемо-предавателен протокол.

**Чл.5.** Изпълнителят има право:

1. Да иска от Възложителя необходимото съдействие за изпълнение на доставката.
2. Да иска от Възложителя приемане на стоката, в случай, че същата отговаря на техническите изисквания.
3. Да иска уговореното по-горе възнаграждение за доставката.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.6.** Възложителят е длъжен:

1. Да окаже необходимото съдействие на Изпълнителя за изпълнение на възложената му доставка и осигури всички съгласувания и разрешения, съгласно нормативната уредба.
2. Да приеме доставката от Изпълнителя, в случай, че отговаря на техническите изисквания.
3. Да заплати на Изпълнителя уговореното възнаграждение .

**Чл.7.** Възложителят има право:

**(1).** Да иска от Изпълнителя даизпълни възложената доставка в срок и без отклонения от поръчката.

**(2).** Да иска от Изпълнителя да му предаде обекта на доставка.

**(3).** Контрол по изпълнението на договора от страна на Възложителя се осъществява от …………………………..

**V. КОНТРОЛ НА КАЧЕСТВО**

**Чл. 8**. По време на изпълнение на доставката Изпълнителят е длъжен да прилага система за управление на качеството по стандарти ISO 9001 или неговия еквивалент.

**VІ. ПРИЕМАНЕ НА РАБОТА**

**Чл.9.** Изпълнителяте длъжен да достави и предаде обектите в срок по чл.2, ал.1 отнастоящия договор.

**Чл.10. (1)** При финализиране на доставката Изпълнителят отправя писмено уведомление до Възложителя да направи оглед и да приеме обекта на доставка.

**(2)** Предаването на обекта на доставката се извършва с двустранен приемо-предавателен протокол, в който се описва обекта на доставката, както и дали е спазен срокът за изпълнение на настоящия договор.

**(3)** В протокола по предходната алинея могат да се посочат срокове за отстраняване на констатираните недостатъци, като тези срокове не се отразяват на крайния срок, уговорен в настоящия договор.

**Чл.11.** Когато Изпълнителят се е отклонил от поръчката или стоката му е с недостатъци, Възложителят има право да откаже нейното приемане и заплащането на част или на цялото възнаграждение, докато Изпълнителят не изпълни своите задължения по договора с цел доставяне обекта на доставката.

**Чл.12.** В случаите по предходния член, когато отклоненията от поръчката или недостатъците при изпълнението са съществени, Възложителят има право да определи подходящ срок, в който Изпълнителят безвъзмездно да отстрани недостатъците.

**VІI. ГАРАНЦИОННИ УСЛОВИЯ**

**Чл.13. (1)** Изпълнителят поема следните гаранции:

Гаранционен срок в месеци - \_\_\_\_\_\_\_\_\_\_\_месеца  
 **(2)** За появилите се в гаранционния срок дефекти и недостатъци Възложителят уведомява писмено Изпълнителя**.**

**Чл.14. (1)** Изпълнителят е длъжен в три дневен срок от уведомлението да отстрани повредата за своя сметка. В случай, че горния срок е кратък страните се договарят за удължен разумен срок.

**(2)** След изтичане на срока в ал.1, Възложителят може и сам да отстрани повредата, като Изпълнителят му възстановява направените разходи. Тази уговорка е независима от уговорените по-долу санкции и неустойки.

**VІІІ. НЕИЗПЪЛНЕНИЕ. ОТГОВОРНОСТ**

**Чл.15.** Изпълнителят отговаря за действията на трети лица, допуснати от него до обекта /без контролните органи/, като за свои действия.

**Чл.16.** При забава и некачествено изпълнение Изпълнителят дължи неустойка в размер на 0,2 % /нула цяло и два процента/ на ден от стойността на несвършената в срок доставка, но не повече от 10% от посочената стойност. Възложителят има право да задържи предявената неустойка от дължимото плащане по договора.

**Чл.17.** При неизпълнение на този договор всяка от страните дължи обезщетение за причинените вреди, при условията на гражданското и търговското право.

**ІХ. ФОРСМАЖОРНИ ОБСТОЯТЕЛСТВА**

**Чл.18**. Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

**Чл.19**. Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

**Чл.20**. Страната, която не може да изпълни задължението си поради непреодолима сила, е длъжна в тридневен срок от настъпването и да уведоми другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**Х. ПРЕКРАТЯВАНЕ НА ДОГОВОРА**

**Чл.21.** При виновно едностранно неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ задържа гаранцията за изпълнение.

**Чл.22.** За неуредените с този договор въпроси се прилагат разпоредбите на Закона за обществените поръчки, Закона за задълженията и договорите и Търговския закон.

**Чл.23.** Възникналите спорове ще се разрешават пред компетентния съд.

**Чл.24.** Ценово и техническо предложение на ИЗПЪЛНИТЕЛЯ в процедурата за възлагане на обществената поръчка представляват неразделна част от настоящия договор.

Настоящият договор се подписа в два еднообразни екземпляра - един за ИЗПЪЛНИТЕЛЯ и един за ВЪЗЛОЖИТЕЛЯ.

**ЗА ВЪЗЛОЖИТЕЛ: ЗА ИЗПЪЛНИТЕЛ:**

**НИКОЛАЙ ЧИРПАНЛИЕВ, Д-Р**

**ПРЕДСЕДАТЕЛ**

**НА ДАБ ПРИ МС**

**ГЕРГАНА МЛАДЕНОВА: ГЛАВЕН СЧЕТОВОДИТЕЛ**

**НА ДАБ ПРИ МС**